આજકાલ બધી જ સોસાયટીઓ પર્યાવરણ બાબતે સજાગ બની રહી છે અથવા તો એવો દાવો કરી રહી છે. તમારા કૉમ્પ્લેક્સમાં કોઈક સસ્ટેનેબલ પ્રોસેસ હોવી જોઈએ. વરસાદનું પાણી ગટરમાં વહી જાય એને બદલે એનો સંગ્રહ કરીને પછીથી એને ઉપયોગમાં લેવામાં આવે તો ઘણું સારું પડે. મુંબઈ જેવાં પાણીની અછત ધરાવતાં શહેરોમાં રેઇનવૉટર હાર્વેસ્ટિંગનું વિશેષ મહત્વ છે. રેઇનવૉટર હાર્વેસ્ટિંગને લીધે પાણીને લગતી સલામતી વધે છે. જો આપણે પાણીને સીધું જ મેળવીને એનો સંગ્રહ કરીએ તો પછી ડૅમની જરૂર નહીં પડે. આ ઉપરાંત વરસાદનું પાણી રસ્તા પર નહીં વહે એટલે શહેરમાં પાણી ભરાવાની ઘટના પણ ઓછી બનશે.